text: жарыспалы көп бағыныңқылы сабақтас— көп бағыныңқылы сабақтас сөйлемнің бір түрі. жарыспалы көп бағыныңқылы сабақтасты сөйлемдер басыңқы компоненттермен өз беттерінше тікелей байланысады. ж. к. б. с. сөйлемдердің бағыныңқы баяндауыштары бірыңғай тұлғада да, әр түрлі тұлғада да болуы мүмкін. мысалы, жиын есіне түскенде, бетінен оты шықса да, мұғалімнің сөзіне көнбесіне бектайдың шарасы болмады (м. иманжанов). ж. к. б. с. сөйлем бірыңғай көп бағыныңқылы сабақтас сөйлем деп те аталады (к- есенов. құрмалас сөйлем синтаксисі. алматы, 1995, 106-107-6.).